魯紹連

魯紹連（），字小秦，一字可泰，江西廣信府貴溪縣人，清朝軍事人物、詩人。

 生平 
魯紹連少習制舉業，屢試不第，遂棄文從武，學習兵法。順治十一年（1654年）甲午科山西武鄉試武舉人，順治十五年（1658年）戊戌科三甲第十七名武進士。

雖獲雋卻"素骯髒不諧於俗，貧困猶往時，往來長安道上意鬱鬱不自得"。在京期間，得陝西道監察御史張注慶（號曲山）賞識，"惟蜀人張曲山侍御雅重之，因假館其家"，結下深厚友誼（道光）《貴溪縣志·卷三十一》：「魯小秦遺集序……惟蜀人張曲山侍御雅重之因假館其家」。

順治十六年（1659年）謁選得江西旴江中軍守備，"喜甚，蓋旴即梓里也"，任內"與兵憲張公甚契，因益以功名自負"，"二年中時盪寇山澤間，功屢上幕府"，然"體素癯，又積勞甚，一疾遽不起"，卒於官（道光）《貴溪縣志·卷三十一》：「小秦既赴任與兵憲張公甚契因益以功名自負二年中時盪寇山澤間功屢上幕府顧體素癯又積勞甚一疾遽不起」。

魯紹連"無子，以姪為嗣"，妻孀居貧甚。時人評其"懷奇負氣，重友誼，敦然諾，蓋古朱家季布者流"（道光）《貴溪縣志·卷三十一》：「嗚呼此亡友魯子小秦詩也猶憶小秦生平懷奇負氣重友誼敦然諾蓋古朱家季布者流」。

 文學成就 
魯紹連工詩，雖以武職出身，文學造詣深厚。其詩多牢騷感慨之際，"每以潦倒出之"，時人評其詩"固多佳者"，然"凄神寒魄，意境甚促"（道光）《貴溪縣志·卷三十一》：「喜為詩詩固多佳者然當其牢騷感慨之際每以潦倒出之」。

著有《魯小秦詩集》，友人為其刊刻。徐世昌《晚晴簃詩滙》收錄其詩二首，評其詩風悲慨蒼涼。

 詩作選錄 
 薌城
孤城如斗酌溪濱，極望茫茫一黯神。
廢壘煙空棲白骨，寒蕪日落弔青磷。
何來越子三千甲，只負田橫五百人。
豈有桃源堪避世，幾村煙水尚迷春。

崖斷溪連轉碧蘿，巖阿亦近列仙窩。
不聞歸鶴來華表，但有哀鴻泣罻羅。
山色故從愁處綠，野花偏傍戰場多。
亂流滿目嗟何及，空使英雄惜鬢皤。

 註釋 

 參考文獻 
 徐世昌，《晚晴簃詩滙》，卷廿八
 （道光）《貴溪縣志》，卷三十一

S
Category:貴溪人
Category:清朝武舉人
Category:清朝守備
Category:清朝詩人